ORIGINALNA NETFLIXOVA SERIJA
Pirati. Priče o mitovima i legendama.
Držite ga!
Neka bude miran!
Neustrašivi odmetnici koji na pučini siju smrt i pustoš.
Ovi bijesni nitkovi nisu holivudska izmišljotina.
Stvarni su.
Ja sam Crnobradi!
Zlatno doba piratstva počinje nakon rata između Engleske i Španjolske.
Engleska pobjeđuje.
No Španjolski imperij još je moćna sila.
Do noći kad je izgubio flotu s blagom.
Španjolska je švorc, njezino je bogatstvo razasuto na dnu mora.
Potopljeni plijen privlači odmetnute mornare
koji vrebaju na Karibima i istočnoj obali dviju Amerika.
Benjamin!
Mnogi pirati postaju žive legende.
Ljudi poput Benjamina Hornigolda.
Vrijeme je da sredimo gada Jenningsa.
Henryja Jenningsa.
Što će se prvo slomiti? Tvoja volja ili moji zglobovi prstiju?
Crnog Sama Bellamyja.
Podignite crnu zastavu!
Da vidimo kakvi su ovi francuski mornari.
A nisu svi muškarci. Anne Bonny.
Ne!
-Stani! -Krajnje je vrijeme da nas pustiš.
I najpoznatiji pirat, Edward Thatch zvani Crnobradi.
Jer sam bijesan.
Bijesan kao lisica.
Ustaj!
Najmoćnija carstva na svijetu užasavaju se karipskih pirata.
Bogati pljačkaju siromašne pod okriljem zakona.
Mi pljačkamo bogate svojom hrabrošću.
Ovi morski Robin Hoodovi mijenjaju tijek povijesti.
Nema kažnjavanja bez suglasnosti posade.
Vjeruju u jednakost i oslobađaju robove.
Više niste robovi!
Sad ste podložni gusarskim zakonima.
Čak osnuju demokratsku republiku.
Nassau! Nova piratska republika.
Oni su pravi preci moderne Amerike.
Pirate s Kariba iznjedrio je brutalan sukob.
Europa je ratovala dugih dvanaest godina.
Rat za španjolsko naslijeđe trebali bismo nazvati Nultim Svjetskim ratom.
Sve je počelo kad se Španjolska udružila s Francuskom
kako bi stvorila najveću svjetsku velesilu.
Druge europske sile,
Englezi, Nizozemci i Austrijanci smatrali su taj savez prijetnjom.
Rat se brzo proširio na Karibe.
Bila su to vrata u Novi svijet i izvor nevjerojatnoga bogatstva Španjolske.
Karipski otoci bili su na putu prema Južnoj Americi,
gdje su Španjolci vadili zlato i mnogo srebra.
Sve to srebro prolazilo je kroz Karibe na putu prema Europi.
Španjolska je dugo držala Karibe za sebe.
I onda su stigli Englezi.
Španjolska je s Kolumbom otkrila Novi svijet.
Prisutnost drugih europskih sila,
tj. Engleske, na Jamajci Barbadosu, Bermudi, Bahamima…
To je bilo prisvajanje tuđeg teritorija i Španjolska ih je htjela istjerati.
Ali Englezi se ne žele pomaknuti.
Rat je prilika da ih Španjolska potjera.
Jamajka je ovdje britansko uporište.
Ali Kruna nema novca da financira mornaricu na drugom kraju svijeta.
Zato oslobađa svoju piratsku silu.
Krcat je, dečki!
No bilo bi previše vulgarno nazvati ih piratima.
Dobili su otmjeniji naziv. Gusari.
Mornari plaćenici financirani privatnim novcem.
Dobili su posebnu dozvolu od Krune da napadaju Španjolce.
Tijekom Rata za španjolsko naslijeđe,
Engleski Kraljevski admiralski sud izdao je gusarima 1622 dozvola.
To je 1622 komada papira
koji su omogućavali kapetanima da opljačkaju španjolski brod.
Kruna besplatno dobiva pljačkašku flotu.
A gusari se bogate pljačkajući Španjolce.
No rat je nakon 12 godina prekinut.
Ratni troškovi postali su previsoki za sve sudionike.
No Britanci su pobijedili.
Pobijedili su, ali kralj George I. je švorc
i želi mir pod svaku cijenu.
Napadi na španjolske brodove moraju smjesta prestati.
To je značilo da gusari više neće zarađivati.
Bez neprijatelja nema pljačkanja. Tisuće gusara izgubile su prihod.
Odjedanput imamo more nezaposlenih pomoraca.
Mornarica je otpustila mnoge ljude.
Od početnih 50 000, 1712. pali su na 14 000.
Golema nezaposlenost.
Osobito među ljudima
koji su znali samo ploviti, boriti se i krasti.
Dvanaest godina lojalne službe.
I odbace te bez plaće i mirovine.
-To je izdaja. -Razumijem te, prijatelju.
Ali nema smisla boriti se protiv Krune.
-Svejedno. -Mir neće potrajati.
Ljudi poput Benjamina Hornigolda izgradili su karijeru kao gusari
u Ratu za španjolsko naslijeđe.
O njemu malo znamo jer je bio pomorac.
Bio je običan mornar na brodu.
Hornigolda su Britanci doslovno ostavili da se sam snađe.
Dvanaest godina.
Tiho, prijatelju.
Dok je garnizon još ovdje, drži izdajničke misli za sebe.
Nije pošteno!
Hornigold zna da nikomu ne može vjerovati,
a najmanje suparniku Henryju Jenningsu.
Jennings je bio s Bermude.
Osim posjeda na Bermudi, Jennings je imao imanje i na Jamajci.
Tijekom rata, Henry Jennings bio je poznat kao najokrutniji gusarski kapetan.
Smatrao se boljim od hulja poput Hornigolda.
Evo Henryja Jenningsa,
kapetana na moru, gospodara na kopnu i gada na oboma.
Drži svoje jebene ljude pod kontrolom. Da ja to ne moram učiniti.
Odrastao je na plantažama. Gledao je kako se odnose prema robovima.
Mučenjem i zastrašivanjem natjerao bi ljude da učine što želi.
Dobro si, zar ne?
Popijmo nešto.
Hornigolda ljuti što mu kralj zabranjuje da napada Španjolce,
dok stari neprijatelj napada engleske trgovačke brodove.
Španjolska Guarda Costa bila je zakonita gomilica gusara
koja je radila za Španjolsku na Karibima.
U teoriji, trebali su štititi španjolske trgovinske interese,
ali su zapravo bili prijetnja trgovini.
Kad se stanje smirilo, brodovi koji su branili obalu
nastavili su pljačkati engleske brodove, osobito one s Jamajke.
Naš problem nije kompliciran.
Španjolci i dalje pljačkaju naše brodove i bogate se.
Dok smo pod kontrolom garnizona Kraljevske mornarice u Port Royalu,
ruke su nam vezane.
Zato…
Udaljimo se od Mornarice.
Da napustimo Port Royal?
Shvatio je.
Da možemo raditi to što najbolje radimo.
Da se bogatimo na španjolskim brodovima.
A to mjesto je tu.
Usred Bahama.
Bahami su bili izvrstan izbor za napade na španjolske teritorije
jer se nalaze na glavnim morskim putovima.
Zbog pasata nijedan brod ne može krenuti prema Španjolskoj,
a da ne prođe između ovih otoka.
Ne gube samo mornari od Španjolaca.
Lokalni trgovci na Jamajci i trgovci u Engleskoj koji su trgovali s Jamajkom
tražili su da se poduzme nešto u vezi s Guardom Costas.
Obratili su se guverneru Jamajke, lordu Archibaldu Hamiltonu.
Zna li kralj da samo on želi mir?
Uvjeravam vas da smo razgovarali, ali ne želi ikakvu promjenu.
Zna li da nam Španjolci i dalje otimaju brodove?
Kapetan Henry Jennings ne može propustiti ovu priliku.
Imaju pravo. U takozvanoj španjolskoj obalnoj straži samo su pirati.
Roba nam je bila sigurnija za vrijeme rata!
Svi smo vlasnici plantaža.
Imamo sredstva da poduzmemo nešto.
Jennings treba dvije stvari.
Veću flotu i kruninu dozvolu.
Što kažete na to?
Nitko nije odrezao više španjolskih ušiju od vas.
Predlažem flotu ratnih brodova koju ćete vi voditi.
Neku vrste obrambenih snaga.
Pa… Bila bi mi čast, gospodine.
Archibald Hamilton nije mogao angažirati bolju osobu.
Ne samo jer je bio iskusan gusar,
nego jer je pripadao višem jamajkanskom društvenom sloju.
Jennings je zapovjednik flote koju financiraju otočni trgovci.
Ali bez krunine dozvole ne može napadati španjolske brodove.
Hornigold ne treba službeno dopuštenje
kada stiže na Bahame s bandom besposlenih gusara.
Arhipelag ima na stotine neoznačenih otoka
među kojima su neoznačeni grebeni
i tisuću skrovišta za brodove koji ne žele da ih se otkrije i smeta.
Hornigold je pronašao savršenu bazu.
Grad Nassau na otoku New Providence.
Gospodo, dobro došli na New Providence
i naš novi dom, Nassau!
U Nassauu bile su samo kolibe i straćare.
Španjolci su u ratu razorili Nassau.
Kruna je davno okrenula leđa ovom sirotinjskom mjestu.
Ali za izgladnjele mornare to je raj. Siguran karipski dom.
Ima slatke vode, a ondje je Otok svinja. Ima mesa napretek.
U boljim vremenima, ovi bi gusari imali posla.
Vrlo je jednostavno. Gusari bez posla postanu pirati.
Ali stari kolonijalni doseljenici koji su ostali u Nassauu
nisu baš sretni zbog dolaska neotesanih jamajkanskih pirata.
Thomas Walker bio je kolonijalni dužnosnik.
Posljednji kolonijalni dužnosnik.
Oprostite.
Recite mi, zašto ste došli u Nassau?
Da se nastanimo.
Da vas upoznam s vašim novim susjedima.
Čime se to bavite?
Domoljubi smo. Radimo za Krunu.
Činimo španjolskoj floti to što oni rade našoj.
Poludjeli ste?
Španjolci ne trebaju izgovor za napad. Samo ćete ih dodatno isprovocirati!
Sad će dvaput razmisliti prije povratka u Nassau.
Smatrajte nas zaštitom.
Zbog vas će nas sve ubiti.
Ovaj razgovor nije gotov!
Zdravo.
Dok se Hornigold i njegova banda pirata zaljubljuju u Nassau, 1900 km sjeverno,
zaljubljuje se i buduća piratska legenda, mladi Samuel Bellamy.
Poput više stotina engleskih mornara nakon rata,
i njega je mornarica ostavila u Americi.
Nezaposlen je i bez novca.
Slučajno je stigao u istočni Massachusetts.
Tako je nastala legenda.
Upoznao je našu heroinu. Predivnu Mary Hallett.
Sam Bellamy se odmah zaljubio, no siromašan je mornar.
Molim te…
-Mary… -Ne, Same Bellamy.
Ljubavi moja.
Ozlijeđen si.
Mary se zaljubljuje u pogrešnog muškarca.
Katkad je bolje biti u zatvoru nego na brodu.
Mnogi su kapetani bili okrutni i nasilni.
Ovo je kultura užasnog nasilja.
Muškarce bi katkad zbog sitnice nasmrt pretukli.
-Jesam li ti odbojan? -Nimalo.
Drago mi je to čuti.
Žene se rijetko udaju za odbojne muškarce.
Zabranjena ljubav Sama Bellamyja prema Mary natjerat će ovog poštenog mornara
da postane jedan od najuspješnijih pirata svih vremena.
Ali ne još.
Iz svog novog doma, Hornigoldovi ljudi uništavaju španjolske brodove.
Hornigold na Bahamima dalje djeluje i uništava sve veće brodove.
Zahvalit ćete mi, gospodo. Uskoro ću vas obogatiti.
Danas smo dobro zaradili.
Što će Španjolcima toliko novca?
Pirati se bogate, a stari kolonisti iz Nassaua su van sebe.
Thomas Walker se bojao da će piratsko djelovanje…
Da će Španjolska odgovoriti na pljačkanje svojih brodova.
Počeo je slati pisma i tražiti pomoć od vlasti i Londona.
Walkerove su pritužbe završile u novinama.
Hornigold se ubrzo našao na stranicama jedinih novina u Sjevernoj Americi.
U novinama The Boston News-Letter.
Walker želi skrenuti pozornost Krune na Hornigoldovo piratstvo.
No izazvao je suprotan efekt.
Priče o bogaćenju na potopljenim blagima,
izravan su poziv potencijalnim piratima.
Nadahnut Hornigoldovim podvizima,
Paulsgrave Williams, naš sljedeći igrač, poslovni je čovjek koji treba skipera.
-Izgledaš kao da trebaš piće. -Naravno.
Williams je bio sin glavnog odvjetnika Rhode Islanda.
Majka je potjecala iz plemićke kuće Plantagenet.
Bellamy je bio obučeni mornar i vjerojatno obučeni borac.
Williams je tražio vještog mornara.
I ja imam problema. Možemo razgovarati.
Za piće razgovaram s bilo kime.
Sam Bellamy, mornar zaljubljen u najljepšu djevojku u Cape Codu.
Paulsgrave Williams. Ni jedno ni drugo ne zvuče kao problem.
Djevojka ima oca.
Neće predati kćer siromašnom propalici poput mene.
Možda imam rješenje.
Benjamin Hornigold je 5. travnja oteo španjolski brod.
Prevozio je svilu, rum, šećer i novac.
Procjenjuje se da je bilo 52 700 osmica.
Sve je uzeo!
Pronicljiv sam poslovni čovjek, srebrnar.
Znam razliku između lažnog i pravog zlata, između srebra i kositra.
Kad u jednome danu možeš toliko zaraditi,
vrijedi to istražiti.
Ovo je moj problem.
Otočanin sam koji ne zna ploviti.
Tko bi rekao da je to moguće?
Imam novac za ekspediciju da im poremetimo posao.
Englezi, Španjolci… Fućka nam se za njih.
Ali trebam dobrog kapetana.
Ako si upola dobar mornar koliko govore,
imamo rješenje za oba problema.
Nisam samo dobar mornar. Odličan sam mornar.
Ali…
ako Maryn otac ne želi da se uda za propalicu,
Mary se ne bi nikad udala za zločinca. Hvala na piću i ponudi.
Bojim se da obojica i dalje imamo problem.
I tako je najunosnije partnerstvo u piratskoj povijesti prekinuto u začetku.
Sve do ključnog događaja koji će sve promijeniti.
23. srpnja 1715.
Najdragocjenija flotila u povijesti kreće iz Havane prema Španjolskoj.
Takozvana Srebrna flota krcata je zlatom i srebrom
iz španjolskih kolonija u Južnoj Americi.
Španjolska je računala na ovaj teret zbog tvrde valute, blaga, prihoda.
To im je služilo za financiranje pustolovina diljem svijeta
i za održavanje vojske u Španjolskoj.
Flota više od deset godina ne može isploviti zbog rata i vremena,
ali sada Španjolska treba novac.
Pri kraju Rata za španjolsko naslijeđe na rubu je bankrota i očajna.
Tih jedanaest brodova prevozilo je blago u vrijednosti od 14 milijuna pezosa.
To je nekoliko stotina milijuna današnjih američkih dolara.
Najvredniji je to teret koji je ikada krenuo preko Atlantika.
No Španjolci znaju da se kockaju s vremenom.
Sezona je uragana.
Kad je flota krenula prema Floridi, dogodilo se najgore što su očekivali.
Flota s blagom uplovila je ravno u oluju.
Zamislite taj strah kad su vidjeli da se nebo smračilo.
Valovi su bili visoki 40, 50 metara.
Poklapali su ih.
No vjetar je još veći problem.
Oluja je gurala brodove prema plažama.
Ako ne spustiš jarbolje na vrijeme, jarbol će puknuti.
Brodovi su se počeli lomiti.
Tisuću se ljudi utopilo.
Jedanaest španjolskih galiona je uništeno,
a bogatstvo u zlatu i srebru potonulo je nedaleko od plaže Vero Beach na Floridi.
Prevozili su više novca nego što biste zaradili za deset života.
Vijesti o brodolomu šire se brže od kuge.
Ovo je bolje od otkrivanja nafte.
A tko će to unovčiti? Benjamin Hornigold.
Jedan je od prvih Engleza koji su došli do blaga i na brzinu se obogatili.
Vijest o njegovom bogaćenju ubrzo stiže u Port Royal na Jamajci.
Kad je guverner Hamilton čuo da je španjolska flota s blagom potonula
nedaleko od obale Floride, odmah je krenuo u akciju.
-Ovo je suludo. -Lorde Hamilton!
Tražili ste me?
Španjolsko blago. U luci je dobro naoružana flota.
Trebaju li ulagači sjediti dok se pirati bogate?
Kušnja je golema, ali trebaju odobrenje.
Razjasnimo to. Točno znate što tražite.
Španjolci su proglasili blago zaštićenim.
Njegovu će pljačku doživjeti kao napad.
Onda recimo da povjerenstvo ne želi
da pljačkate španjolske brodove, nego da lovite pirate koje je to privuklo.
Jenningsova „obrambena flota” ima jednu svrhu.
Pljačkanje pirata koji su opljačkali Španjolce.
Ako nešto od ukradenog blaga padne u naše ruke?
Pa… To nije napad na Španjolce.
Dogovorili su se.
Jennings je dobio dozvolu i zeleno svjetlo.
No Hamilton će požaliti zbog ove odluke.
Jennings kreće u lov na blago,
ali tjednima ne pronalazi španjolske olupine.
Frustriran je.
No iznenada mu se španjolski poštanski brod nađe na putu.
Ovo je jedna od životnih misterija.
Hornigoldov navigator zna doći do španjolskih olupina
dok se moj vrti oko obale poput slijepog šišmiša!
Srećom, imam tebe.
Španjolskog kapetana koji će me odvesti do blaga.
Shvatit ću tvoju suzdržanost kao prolaznu fazu.
Reći ćeš mi.
Pitanje je što će prvo puknuti.
Tvoja volja ili moji zglobovi prstiju.
U Jenningsovoj opakoj ekipi je…
Dopustite, gospodine.
Okrutan razbojnik zbog kojeg su pirati na lošemu glasu.
Tko si ti, dovraga?
Charles Vane, gospodine.
Vama na usluzi.
Vrlo dobro.
Charles Vane rođen je u Londonu.
U to je vrijeme život ondje bio nevjerojatno težak.
Malo se toga zna o Vaneovom ranom životu na londonskim ulicama.
Dok polako osjećaš agoniju, gledaj…
Pokušajte zamisliti kako je odrastati u tako surovom svijetu.
Smrt. Nasilje.
Javna pogubljenja pučka su zabava.
I ne čudi da će dijete koje odrasta u takvom društvu postati čudovište.
Vane će postati svačija najgora noćna mora.
-Ne! -Ne? Da!
Ne!
Postoji kamp.
Tko ga razumije?
Ne! Dosta!
Dosta! Ne!
Oni imaju zlato!
Vaš je, kapetane.
Charles Vane.
Zahvaljujući Vaneovoj moći uvjeravanja,
Jennings otkriva podatak koji vrijedi više od lokacije olupina.
Doznao je da je mnogo blaga već pronađeno i pohranjeno u kampu na obali.
Dok Jennings kreće u potragu za španjolskim blagom,
mladom Samu Bellamyju posrećuje se s Mary Hallett.
Njezini su roditelji bili protiv ove veze.
Bili su bogati farmeri i nisu mislili da će Sam moći uzdržavati Mary.
Ne bi joj dopustili da se uda za toga groznog muškarca.
Ali ona je imala drugi plan.
Društvo je bilo vrlo strogo i religiozno.
Nije toleriralo seks prije braka.
Mary?
-Droljo! -Pusti je.
Dodirneš li je, gotov si!
-Nisi dostojan moje kćeri! -Prestanite vikati.
Mary! Vratit ću se.
Kunem se da ću se vratiti s dovoljno novca da udovoljim tvom ocu.
A ti! Da je nisi taknuo.
Napusti moj posjed. Smjesta!
Španjolsko blago postaje Bellamyjeva jedina nada.
A Paulsgrave Williams ima sredstva kako doći do njega.
Taj me Hornigold svakim danom sve više impresionira.
Skuplja blago s floridskog pijeska Španjolcima ispred nosa! Zaboga!
Žalosti me, ali ima petlju.
Može li sad piće, Paulsgrave?
Ipak si odabrao momački život?
Mary se neće udati za zlikovca.
Ali ne postoji zakon protiv lešinarstva.
Bellamy želi novac da se vrati dragoj i pridobi njezine roditelje.
Donesite piće kapetanu Bellamyju.
Kapetane Jennings!
Evo ih.
Šačica Španjolaca čuva španjolsko zlato.
Laki je to plijen za hrpu iskusnih britanskih gusara.
Tri vojna odreda iskrcala su se pod okriljem tame.
Jenningsa je motivirala zarada.
Krenuo je ravno na golemo blago.
Smatrao je da je u redu oduzeti blago Španjolcima.
Dobro znaju da se igraju s vatrom.
Floridska obala španjolski je teritorij.
Kapetane!
Ustani!
Brzo!
Je li ovo rat?
Admiral Salmon pokušao se izvući
i ponudio 25 000 pezosa da otiđu u miru.
Želimo sve. Comprende?
Možete…
Apsolutno sve!
Ako… Ne čujem svoje misli.
Vane, bi li…
Ljudi! Uzmite sve.
Ništa ne ostavite.
Gracias.
Da. Ovo je rat.
Jennings i njegovi ljudi otišli su s blagom vrijednim gotovo 80 000 funta.
Španjolska i Britanija nisu bile u ratu. Ovo je moglo potpiriti novi sukob.
Na povratku u Jamajku, Jennings skreće prema Nassauu
da se pravi važan pred Hornigoldom.
Bio je to silno bahati čin.
„Kakvi ste to jadnici koji djeluju u ovoj usranoj koloniji?”
No Hornigoldova Leteća banda raste iz dana u dan,
a najnoviji član pravi je biser.
-G. Hornigold. -Tko ga treba?
Još jedan obožavatelj.
Ispričavam se. Edward Thatch.
Legenda ste.
-Pročitali ste The Boston News-Letter? -Što trebaš?
S Jamajke sam. Moja obitelj posjeduje zemlju.
Thatch je prepustio svoj dio nasljedstva obitelji
i plovio na jamajkanskim trgovačkim brodovima.
Navodno je bio prilično obrazovan i imao ponešto novca.
Htio bih vam se pridružiti i naučiti posao. Sam ću se financirati.
Piratski šegrt?
Sve sam čuo.
-Barataš li mušketom? -Da.
-Možeš podići bačvu? -Mogu.
Popiti piće naiskap i ne povratiti?
Potratiti plaću na žene?
Uloviti štakora?
-Spavati s ušima? -Kapetane!
Problemi. Jennings je u gradu. Stigao je s olupina i pun je k'o šipak.
Došli ste u paru?
Jesmo.
Kormilare, uposlite ovu dvojicu.
Hornigold ne želi da Jenningsovi ljudi poremete mir u piratskom utočištu.
Ona je moja!
-Borbena je! -Pusti me!
-Prestani! -Ponašaj se poput ostalih, Jenningse!
Odjebi, Hornigolde! Napuhani potrčko!
Ovo nije Port Royal. Ovdje se prema ženama…
Niste upoznali g. Vanea. Prilično je bijesan.
Želim reći da je lud.
Ne bih ga dodatno uzrujao.
I Hornigold ima svoga snagatora. Edwarda Thatcha.
Pusti ga.
Ovo je objava rata između dvojice vrlo različitih piratskih vođa
koje je ujedinila pohlepa i oportunizam.
G. Hornigold!
Gospodine!
-Što je? -Jennings!
Te je večeri Jennings otplovio na Jamajku.
Hornigoldovim brodom.
Sranje!
Prijevod titlova: Sabrina Kovačić